Moterų šachmatų olimpiada
Moterų šachmatų olimpiada – tarptautinės komandinės moterų šachmatų varžybos, vykstančios FIDE narių valstybėse, ar teritorijose. Moterų šachmatų olimpiados, kurias organizuoja FIDE, vyksta nuo 1957 m. Olimpiadoje dalyvauja nacionalinės šalių moterų šachmatų komandos, kurios kovoja dėl aukso, sidabro ir bronzos medalių. Pagrindinis prizas – Veros Menčik Taurė, kuri yra pereinama: laimėjusioji komanda gali ją pas save laikyti tik iki sekančios olimpiados, o po to ji perduodama komandai sekančios olimpiados nugalėtojai.